kardosdrur/scandi-wiki huggingface dataset:
Surfact

Surfact er et dansk rockband. I 2006 vandt bandet Skanderborg Festivals talentkonkurrence Starfighters. Efterfølgende udgav de i 2007 deres første album, Terrific Downfall.

Efterfølgende har de udgivet 3 singles; Soulslide i starten af 2007, Monkey On Your Back i midten af 2007, og senest Make You Fail i september 2007. I starten af 2009 udkom de med singlen: Absolutely Shameless, som er med på albummet Euphoria. Gruppen, med forsangeren Jesper Storgaard, har tourneret i både Danmark og i udlandet.

I oktober 2011 udkom gruppen med deres tredje album Feeding the beast. Den 31. oktober 2013 udgav de deres fjerde studiealbum Unamplified, som består af akustiske genindspilninger af ældre sange. Surfact har tidligere været signet på Transistor Music og Target Records, men er nu en del af danske Trechoma Records samt det tyske selskab Gordeon Music.

Surfact har i sin nuværende udgave eksisteret siden 2005, men guitaristerne Martin Kristoffersen og Claus Bach samt forsanger Jesper Storgaard har spillet sammen flere år inden da.

Medlemmer 
 Jesper Storgaard (sang)
 Claus Bach (guitar)
 Martin Kristoffersen (guitar)
 Niels Lykke Rasmussen (bas)
 Jeppe Sig (trommer)

Musikgrupper fra Danmark
Musikgrupper fra 2006
Humlum

Humlum er en lille stationsby i det nordlige Vestjylland med , beliggende i Humlum Sogn, ca. 5 kilometer nord for Struer. Byen ligger i Struer Kommune og hører til Region Midtjylland.

Humlum er et mindre bysamfund med skole (op til 6. klasse), børnehave, vuggestue dagligvarehandel, kirke, station med bus- og togforbindelser og mange foreninger. Humlum ligger ikke langt fra stranden ved den østlige ende af Nissum Bredning i Limfjorden, og ved byen er der to campingpladser og et større sommerhusområde. Humlum er også hjemsted for Struer Golfklub. Øst for Humlum ligger Humlum Fiskerleje med gamle svenskerrøde fiskerhuse, hvorfra fiskeriet foregik tidligere.

Byen består mest af enfamiliehuse, hvoraf hovedparten er parcelhuse.

Derudover er Humlum også kendt for Humlum kro.

Kilder 

Byer i Struer Kommune
Zucchero

Adelmo Fornaciari (født 25. september 1955) er en italiensk rocksanger og sangskriver. Han er bedst kendt under navnet Zucchero. Hans musik er bl.a. inspireret af gospel og blues.

Eksterne henvisninger 

Musikere fra Italien
Tanaelv

Tanaelv, på nordsamisk Deatnu, finsk Teno («Storelva»), er en 348 kilometer lang elv, den femte længste i Norge , som løber gennem kommunerne Karasjok og Tana i Troms og Finnmark fylke. De 256 kilometer af elven er grænse til Finland. Som elvens kilde regnes sammenløbet af elvene Kárášjohka og Anárjohka, ca. 14 km øst for byen Karasjok og omkring 3 km nord for den finske bygd Karigasniemi. Elven afvander et område på 15.330 kvadratkilometer, deraf ca. 70% i Norge.

Elven er kendt for laksefiskeriet og er den største lakseelv i Norge. Tanaelva har verdensrekorden for den største atlantiske laks fanget på stang. Den vejede 36 kilo og blev taget i 1929. Tanaelven med bi-elve (Tanaelvsystemet) har laks over en strækning på i alt ca. 800 km.

Tana bro blev bygget i 1948 og har et hovedspænd på 195 meter. Den er den længste bløde hængebro i Norge. Grænsepassage til og fra Finland sker ved Polmak og over Samelandsbroen ved Utsjoki.

Elven munder ud i Tanafjorden. Tanamundingen er et af de største urørte deltaområder i Europa.

Tanaelven blev i 1980 beskyttet i henhold til Verneplan for vassdrag.

Referencer 

Floder i Finland
Vandløb i Troms og Finnmark
Elv
Sundby KFUM Fodbold

Sundby KFUM Fodbold er en dansk fodboldklub hjemmehørende på Amager, som er medlem af fællesskabet KFUM og KFUK i Sundbyerne, men fungerer som en selvstændig og uafhængig enhed. Foreningen, som tæller godt 45 medlemmer (pr. 2005), har sine klublokaler i kælderen af KFUM og KFUKs bygning i Oliebladsgade 7 i Sundbyøster og afvikler deres træning og hjemmebanekampe på Kløvermarkens Idrætsanlæg. Fodboldklubben er endvidere medlem af KFUMs Idrætsforbund og Københavns Boldspil-Union (KBU), hvor 1. seniorholdet for 2007-sæsonen spiller i den lokale Serie 3.

Klubbens historie 
KFUM og KFUK i Sundbyerne startedes den 16. oktober 1902 som en kristelig forening i børne- og ungdomsbevægelsen KFUM og KFUK i Danmark. Foreningen havde i starten kun "KFUM" i navnet, men man fik sidenhen tilføjet "KFUK", således at foreningens fulde navn i dag er "Kristelig Forening for Unge Mænd og Kvinder i Sundbyerne" (samlet betegnelse for bydelene Sundbyvester og Sundbyøster i det nordlige Amager).

Sundby KFUM's fodboldafdeling blev startet den 17. november 1910 og fik senere tilknyttet sine foreningsaktiviteter til KFUM og KFUKs egen bygning, opført i 1925, i Oliebladsgade 7-9 på Amager – overfor naboen Sundby Kirke.

Bestyrelsesformænd 
 199?-: Bjarne Nielsen

Kasserer 
2007-?: David Salato

Træneroversigt 
 2009-2010: Kern Jensen 
 Assistenttræner: Thomas "Delle" Fridlund
 2006-2006: Jean  Berthou
 2006-: Mik Larsen
 Assistenttræner: David Salato (200?-)

Logo og farver 
Sundby KFUMs logo består af et skjold med en blå kant. Klubbens officielle navn er placeret i den øverste sektion på en hvid baggrund, hvor hvert bogstav i forkortelsen "KFUM" omkredser en blå cirkel indeholdende en blå trekant for at afspejle medlemskabet af KFUMs Idrætsforbund, som netop anvender samme grafiske identitet. Samme klublogo anvendes af enkelte andre idrætsforeninger med navnet Sundby KFUM – deriblandt Sundby KFUM Håndbold samt Sundby KFUM Badminton Club, der endvidere har tilføjet forkortelsen "B.C." indenfor cirklen.

Danske idrætsforeninger med tilknytning til bevægelsen KFUM og KFUK anvender normalt den blå trekant med blå cirkel (eller hvid cirkel og trekant med blå baggrund) i deres klubs grafiske identitet grundet medlemskabet i KFUMs Idrætsforbund, frem for KFUM og KFUKs internationale symbol, den røde trekant, der blev indført af amerikanske Luther H. Gulick i 1890. Trekantens sider symboliserer bevægelsens mission om at "bygge en sund krop, sjæl og ånd for alle", hvilket kan oversættes til fysisk aktivitet, øget kundskab og åndelig fordybelse.

Klubbens resultater

DBUs Landspokalturnering 
Klubben er endnu ikke nået forbi de lokale indledende runder, der kvalificerer holdet til DBUs Landspokalturnering.

Bedrifter i Danmarksturneringen 
De sportslige resultater for klubbens førstehold i Danmarksturneringen og KBUs rækker igennem årene:

Ekstern kilde/henvisning 
Sundby KFUM Fodbolds officielle hjemmeside

Noter og Referencer 

Sport på Amager
Fodboldklubber under DBU København
KFUM og KFUK
Sundby KFUM

Flere foreninger har navnet Sundby KFUM eller KFUM Sundby:

 Sundby KFUM Fodbold – en fodboldklub på under Københavns Boldspil-Union (KBU).
 Sundby KFUM Håndbold – en håndboldklub på Amager.
 Sundby KFUM Volleyball – en volleyballklub på Amager.
 Sundby KFUM Badminton Club – en badmintonklub på Amager.

Kan også referere til:
 KFUM og KFUK i Sundbyerne
Shining

Shining er den tredje demo af det finske metalband Children of Bodom. Den blev udgivet i 1996, mens bandet endnu gik under navnet Inearthed.

Spor 
 "Talking of the Trees (Sanctuary)" – 05:19	
 "Vision of Eternal Sorrow" – 05:02	
 "Homeland" – 04:42	
 "Homeland II: Shining (The 4th Kingdom)" – 03:00

Om sangene 
Talking of the Trees
(Tekst: Jontte Iivonen. Musik: Alexi Laiho)
Nogle riffs fra nummeret blev senere genbrugt på sangen "Mask of Sanity" (på Follow the Reaper). 
Den kvindelige vokal på nummeret blev sunget af Nina Keitel, som også havde sunget på sangen "Translucent Image" fra deres forrige demo. Sangen skulle have været med på bandets debutalbum Something Wild men bandet valgte dog i sidste ende at lade være.

Vision of Eternal Sorrow
(Tekst: Jontte Iivonen. Musik: Alexi Laiho)
Det centrale riff i sangen, som kan høres 29 sekunder inde, er det samme riff som bliver brugt i sangen "Cogito Ergo Sum" fra Impaled Nazarene's album Nihil.

Homeland
(Tekst: Samuli Miettinen. Musik: Alexi Laiho)
"Homeland" er den sidste sang Miettinen nåede at bidrage tekst til, før han flyttede til USA. Han var reelt set slet ikke længere i bandet, da Shining blev udgivet.

Homeland II Shining
(Tekst: Alexi Laiho. Musik: Jani Pirisjoki og Alexi Laiho)
Sangen indkorporerer det centrale riff fra "Towards Dead End" (fra Hatebreeder), men i en tidligere, akustisk version.

Noter 

Demoer
Children of Bodom-album
IF Lyseng Volleyball

IF Lyseng Volleyball blev startet 26. marts 1984 som en afdeling af Idrætsforeningen Lyseng. IF Lyseng volleyball holder til i Højbjerg i det sydlige Århus. Klubben træner i Rundhøjhallen og kommer også til at træne i den kommende hal ved Lyseng Idrætscenter.

Klubben har hold fra Kids til Division.

Eksterne henvisninger
IF Lyseng Volleyballs officielle hjemmeside

Volleyballklubber i Danmark

Etableret i 1984
Sportsklubber i Aarhus
Snåsavatnet

Snåsavatnet er Norges 6. største sø, og er delt mellem Steinkjer og Snåsa kommuner i Trøndelag fylke. Den har afløb i Byaelva til Ogna og videre til Beitstadfjorden gennem Steinkjer by.

Historikeren Gerhard Schøning beskrev tre søslanger i Snåsavandet i sin rejsebeskrivelse fra 1770'erne.  Sognepræst Svend Busch Brun beskrev uhyret i Om Sneaasen fra 1817. I 1991 blev søslangen midlertidig værnet af fylkesmanden i Nord-Trøndelag. I 2007 blev den efter en navnekonkurrence tildelt navnet Kudulla efter Snåsavandets gamle navn, Kudulen.  Søslangen blev observeret tæt på af Einar Sandnes i 2005.  Han nåede også at fotografere, hvad han mente, måtte være skabningen. 

Snåsavatnet regnes som et meget godt fiskevand med blandt andet ørred og røje. Fangstrekorden på ørred skal være på 12,7 kilo fra 1988.

Noter 

Søer i Trøndelag
Steinkjer
Snåsa
Hirokazu Kanazawa

Kancho Hirokazu Kanazawa (金澤 弘和) (født 3. maj 1931 i Japan, død 8. december 2019) var en verdenskendt shotokan-karateinstruktør.

Biografi 
Kanazawa trænede judo i sine yngre år, men da han startede på universitetet, begyndte han sin karatetræning under Masatoshi Nakayama, tidligere chefinstruktør i JKA, mens han engang imellem trænede under Gichin Funakoshi.

Karriere 
Efter kun halvandet år opnåede han graden Shodan, efterfulgt tre år senere af graden Nidan, og han blev Sandan i 1956. I 1957 stillede han op i All Japan Karate Championship, hvor han vandt finalen med en brækket hånd.

Han gennemgik også JKA-instruktørprogrammet med succes og blev sendt til Hawaii, hvor han blev chefinstruktør i landet. Fem år senere blev han dog i 1966 sendt til Storbritannien, hvor han måtte starte forfra med at popularisere karate. Det var under hans ophold i Storbritannien i 1966 han blev givet graden 6.Dan, og han fik hurtigt opbygget et godt rygte. I 1967 blev udnævnt til chefinstruktør for JKA Europe, en position han beholdt i lang tid.

Med graden 7.dan i 1977 valgte Kanazawa at starte et nyt kapitel og forlod JKA, og etablerede SKIF – en organisation som i store træk er vokset til omkring to millioner medlemmer. Organisationens succes skyldes formentligt Kanazawas personlige succes.

Andet virke 
Kanazawa har udover aktiv karateudøver skrevet bøger om shotokan-karate:
 H. Kanazawa: Kankudai (London: Paul H. Crompton 1969) ()
 C. W. Nicol, M. Ikeda & H. Kanazawa: Moving Zen: One man's journey to the heart of Karate (Tokyo: Kodansha International 2001) ()
 H. Kanazawa: Karate: My life (Singapore: Kendo World Publications 2003) ()
 H. Kanazawa & R. Berger: Karate fighting techniques: The complete kumite (Tokyo: Kodansha International 2004) ()
 H. Kanazawa: Black Belt Karate (Tokyo: Kodansha International 2006) ()

Referencer 

Sportsfolk fra Japan
KFUMs Idrætsforbund

KFUMs Idrætsforbund (eller KFUM Idræt) er en tværidrætslig landsorganisation for idrætsforeninger med tilknytning til den kristne KFUM og KFUK-bevægelse og har fokus på bredde-idræt frem for elitesport. Forbundet, hvis forbundskontor er placeret i Vejle, er medlem af Danmarks Idræts-Forbund (DIF) og European Sport YMCA og afholder hvert år egne KFUM-mesterskaber og deltager med landshold indenfor de enkelte idrætsgrene (bl.a. håndbold, fodbold, volleyball, badminton og bordtennis) i internationale turneringer.

Forbundets historie 
Den selvstændige samlende organisation blev stiftet den 11. august 1918 med udspring i KFUM og KFUK-bevægelserne i Danmark og tæller i dag 141 foreninger med i alt 7.612 medlemmer fordelt på 3.655 mænd og 3.957 kvinder (pr. 2016). I 1947 blev man optaget som tværgående specialforbund under Danmarks Idræts-Forbund (DIF), idet forbundet omfatter idrætsgrene, der i forvejen er repræsenteret i et specialforbund under DIF. Som tværgående specialforbund har KFUMs Idrætsforbund ikke samme beføjelser som et specialforbund, hvilket betyder tale- men ikke stemmeret i en række DIF organer.

KFUMs Idrætsforbund oprettede i 1958 landets første idrætsungdomsskole, Hellebjerg Idrætsefterskole.

Den 14. maj 2007 vedtog man enstemmigt på en repræsentantskabsmøde at slette "i Danmark" fra forbundets navn, tidligere KFUMs Idrætsforbund i Danmark (forkortet KFUM ID), på baggrund af et forslag fra forbundsbestyrelsen om at forenkle og modernisere det officielle navn lidt. Navnet var forinden allerede indarbejdet i forbundets blå-hvide logo med cirklen og trekant i centrum.

Bestyrelsesformænd 
1918 Budolf Billund

1923 Jens Engberg

1947 Ewald Christiansen

1950 Andreas Andersen

1953 Ewald Christiansen

1956 H. C. Pedersen

1959 Orla Møller

1962 Fr. U Hauvinkel

1962 Inger Engberg

1971 Frands Orla Nielsen

1984 Preben Staun

1990 Orla Petersen

2010 Frans Hammer

2014 Bo Tolstrup

2015 Frans Hammer

2016 Kasper Jepsen

Ekstern kilde/henvisning 
 KFUMs Idrætsforbunds officielle hjemmeside

Referencer 

Danmarks Idræts-Forbund
KFUM og KFUK
Etableret i 1918
Juha Riihijärvi

Juha Riihijärvi (født d. 15. december 1969) er en finsk ishockeyspiller hvis foretrukne position på isen er venstre wing. Han spiller i sæsonen 2007-08 for Rødovre Mighty Bulls i Superisligaen. Riihijärvi blev draftet af Edmonton Oilers i 1991 i 12. runde som nr. 254 i alt, men har aldrig spillet i NHL.

Riihijärvi er kendt som en teknisk stærk spiller der gennem hele sin karriere har lavet mange point.

Han har nydt stor succes i både den bedste finske række SM-Liigaen og den bedste svenske række Elitserien. Han har således vundet den finske pointliga én gang (1995-96) og den svenske ditto to gange (1996-97, 1999-2000). Han er den udlænding der har lavet flest point i den svenske eliteserie, en rekord han i øvrigt overtog fra danske Jens Nielsen. På trods af Riihijävis åbenlyse kvaliteter lykkedes det ham aldrig at slå igennem til NHL og han måtte i sin eneste sæson i Nordamerika nøjes med at spille for Edmonton Oilers' farmerhold i AHL. Han har spillet hele 10 sæsoner for Malmö Redhawks, heraf de 9 i Elitserien.

Han har deltaget ved 3 VM-turneringer for Finland samt en gang ved World Cup. Hans seneste optræden på det finske landshold ligger dog helt tilbage i 1996.

Han opnåede i sæsonen 2007-08 at sætte ny rekord i Superisligaen da han lavede mindst ét point for 30. kamp i træk. Dermed overgik han en rekord som indtil da tilhørte Todd Bjorkstrand. Riihijärvi nåede at lave point i 32 kampe i træk inden stimen blev brudt i en kamp mod Nordsjælland Cobras, en kamp som Rødovre i øvrigt vandt 4-0.

Eksterne links 
Statistik fra www.eurohockey.net

Noter 

Ishockeyspillere fra Finland
Tidligere superisliga-spillere fra Rødovre Mighty Bulls
Etnobiologi

Etnobiologi er det tværfaglige studie af relationer mellem planter og dyr med den menneskelige kultur rundt omkring i verden. Heriblandt både nutidige og gamle forhold mellem verdens folkefærd og miljøet. Etnobiologi er historier, fortællinger, og andet der viser menneskets måde at udnytte miljøets resourser. Feltet omfatter etnobotanik, etnozoologi, lingvistik, paleoetnobotanik, zooarkæologi, etnoøkologi og andre lignende områder inden for antropologi og biologi.

Etnologi
Sanne Søndergaard

Sanne Søndergaard (født 2. april 1980 i Ikast) er en dansk forfatter, foredragsholder og standup komiker.

Karriere 
Student fra Ikast Gymnasium i 1999. Uddannet journalist fra Danmarks Journalisthøjskole i 2004. Har læst cand.public. på Syddansk Universitet og herunder Kvinde- og kønsstudier på Københavns Universitet fra 2005-2006, men ikke færdiggjort sit speciale.

Søndergaard debuterede som forfatter i oktober 2008 med ungdomsromanen Kære Dødsbog udgivet på Gyldendal. Hendes anden og tredje bog, Proforma (2011) og Hell man (2012) er begge ligeledes udgivet på Gyldendal.

I 2015 udkom hendes selvbiografiske bog Solo - med mit køn på slæb på Gads Forlag.

Hun har bidraget med historien "Hvem gider egentlig være prinsesse" til børnebogen Stå op - godmorgenhistorier af 11 danske stand-up-komikere fra 2009 udgivet på Phabel, med novellen "Det der sex" til novellesamlingen Tegn i sandet og andre strandnoveller fra 2009 udgivet på Politikens Forlag og med novellen "Projekt Bolleleg" til novellesamlingen Debut fra 2014 udgivet på Gyldendal.

Søndergaard debuterede som standupkomiker i februar 2005 på Comedy Zoo i København. I foråret 2019 bekendtgjorde hun, at hun stopper som stand-up-komiker.

Hun var semifinalist ved DM i stand-up 2006 og medvirkede i foråret 2007 i Comedy Fight Club på TV 2 Zulu. Hun optrådte på FBI Klubtour 2007 og 2008 og var med i Stand-up.dk sæson 6 i 2009. Samme år optrådte hun med showet Kram fra Kbh. med Mads Brynnum. Hun har ved flere lejligheder optrådt for de danske styrker i Afghanistan.
Inden hun stoppede som stand-up-komiker, nåede hun at lave syv soloshows: Dameblade og andre dødstrusler (2010), Ding Dong Darwin (2011), Men Mænd (2012), Mandehader? (2013), Kvinde? (2015), Sindssyg Kælling (2017) og Kontroltaber (2019).

Søndergaard har været klummeskribent ved ungdomsmagasinet Chili (2006), Dagbladet Information (2006-2007), Urban (2008-2010) og Djøfbladet (2016). Hun begyndte sin blog, solosanne.dk, i februar 2013.

Hun var i sommeren 2007 del af Sommerhyrderne på Radio 100 FM. Var i 2008 en del af Tjenesten på P3. Fra 2013-2014 var hun fast paneldeltager i Søndagsfrokosten på P1. I 2015 var hun vært på Det Feministiske Talkshow på DRK.

I april 2013 var hun på forsiden af Politiken med et foto, hvor man kunne se hendes kønsbehåring, hvilket efterfølgende skabte en del debat.

Udvalgt bibliografi 
 Solo - med mit køn på slæb (2015) 
 Hell man (2012) 
 Proforma (2011) 
 Kære Dødsbog (2008) . I bogen møder vi Agnes på fjorten år, som bliver mobbet af sine klassekammerater. Hun har derfor valgt at begå selvmord på sin femtenårs fødselsdag - om tolv dage en time og femoghalvtreds minutter.

Hædersbevisninger 
 Modtog i 2013 Suzanne Gieses Mindelegat.

Referencer

Eksterne henvisnigner 
 Sanne Søndergaards hjemmeside
 

 

Personer fra Ikast
Standupkomikere fra Danmark
Novelleforfattere fra Danmark
Dansksprogede forfattere fra Danmark
Kvindelige standupkomikere
Feminister fra Danmark
Max Eyth

Max (von) Eyth, oprindelig Eduard Friedrich Maximilian Eyth (født 6. maj 1836, død 25. august 1906) var en tysk ingeniør og forfatter.

Biografi 
Max Eyth var søn af Eduard Eyth (1809-1884) og Julie, født Capoll (1816-1904) og født i Kirchheim unter Teck. Han tilbragte sin skoletid og første lærerår i Heilbronn på maskinfabrikken Hahn & Göbel.

Fra 1852 til 1856 studerede han maskinteknik på den polytekniske højskole i Stuttgart. Efter den praktiske uddannelse som maskinarbejder hos dampmaskinefabrikken Gotthilf Kuhn i Stuttgart-Berg arbejdede han i samme firma indtil 1862 som teknisk tegner og konstruktør. 

I 1862 blev han ansat på den engelske dampplovfabrik John Fowler i Leeds, hvor han overtog salget i udlandet af dampplovene. På sine mange rejser bl.a. til Egypten og USA agiterede han for brugen af dampploven i landbruget. Under den amerikanske borgerkrig rejste han til Egypten, hvor han i 3 år arbejdede som maskiningeniør. I romanen Hinter Pflug und Schraubstock beskriver han sine oplevelser i Egypten.

I 1882 vendte han tilbage til Tyskland, hvor han 1885 var med til at grundlægge det tyske landbrugsselskab "Deutschen Landwirtschaftsgesellschaft", som han indtil 1896 var ledende direktør for. Sine sidste år tilbragte han som forfatter i Ulm.

Udmærkelser 
 1896 – Adlet („von Eyth“)
 1905 – Æresdoktor ved den tekniske højskole i Stuttgart

Værker 
 Volkmar. Historisch-romantisches Gedicht, 1863
 Wanderbuch eines Ingenieurs, 5 bind, 1871-1884
 Der Waldteufel., 1878
 Mönch und Landsknecht, 1882
 Hinter Pflug und Schraubstock, 2 bind, 1899
 Der Kampf um die Cheopspyramide. Eine Geschichte und Geschichten aus dem Leben eines Ingenieurs. 2 bind, 1902
 Im Strom unserer Zeit, 3 bind, 1904-1905
 Lebendige Kräfte. Sieben Vorträge aus dem Gebiete der Technik, 1905
 Max Eyths Gesammelte Schriften, 1909
 Max Eyth, Briefe aus seiner Jugendzeit (1852-1859), 1936 udgivet af von Otto Lau, Kirchheim/Teck

Literatur 
 Georg Biedenkapp: Max Eyth, ein deutscher Ingenieur und Dichter. Eine biographische Skizze. Franckh, Stuttgart 1910.
 Lili du Bois-Reymond: Max Eyth. Ingenieur, Landwirt, Dichter. Wegweiser-Verl., Berlin 1931.
 Theodor Ebner: Max Eyth, der Dichter und Ingenieur. Ein schwäbisches Lebensbild. Winter, Heidelberg 1906.
 Rudolf Heege: Max von Eyth. Ein Dichter und Philosoph in Wort und Tat. Dt. Landwirtschafts-Ges., Berlin 1928. (= Arbeiten der Deutschen Landwirtschafts-Gesellschaft, 356) 
 Birgit Knolmayer: Max Eyth. „Ein Leben in Skizzen“. Studien zum zeichnerischen Werk. Univ. Mag.-Arb., Tübingen 1994/95.
 Peter Lahnstein: Max Eyth. Das Schönste aus dem zeichnerischen Werk eines welterfahrenen 
 Gerd Theißen: Max Eyth – Landtechnik-Pionier und Dichter der Tat, MEV, Frankfurt 2006.
 Carl Weihe: Max Eyth. Ein kurzgefasstes Lebensbild mit Auszügen aus seinen Schriften.'' 2. oplag, Verlag des Vereins deutscher Ingenieure, Berlin 1922.

Weblinks 

 Homepage Max Eyth
  Overblik over Max Eyth tekster på internettet 
 Deutsche Landwirtschafts-Gesellschaft (DLG)

Faglitterære forfattere fra Tyskland
Ingeniører fra Tyskland
Digtere fra Tyskland
Rejsebogsforfattere fra Tyskland
Tyskere i 1800-tallet
Tyskere i 1900-tallet
Kristian Kaalund

Peter Erasmus Kristian Kaalund (født 19. august 1844 i Søllested på Lolland, død 4. juli 1919 på Frederiksberg) var en dansk lærer og filolog.

Virke 
Han var søn af sognepræst Caspar Ernst Kaalund (død 1853) og Anna Helene Riedewaldt (død 1888) og student fra Herlufsholm Skole. Han blev mag.art. i nordisk filologi i 1869 og dr.phil. i 1879.

Kaalund arbejdede 1880-1883 som adjunkt (lærer) ved Metropolitanskolen i København. I 1883 blev han ansat som bibliotekar ved den Arnamagnæanske Håndskriftsamling, hvor han lavede det første samlede katalog over samlingen (I-II, 1888-94).  I 1965 vedtog Folketinget ved lov, at hovedparten af samlingens islandske håndskrifter skulle udleveres til Islands Universitet. I 1879 blev han sekretær i Samfundet til Udgivelse af gammel nordisk Litteratur. I 1891 blev han sekretær i Det kongelige Nordiske Oldskriftselskab, i 1900 medlem af Videnskabernes Selskab 1900 og 1907 Ridder af Dannebrog.

Han er bisat på Gentofte Kirkegård.

Værker 
 Laxdæla Saga, 1891
 Heidarviga Saga, 1904
 Alfrædi islenzk, 1918
 Sturlunga Saga, 1911
 Árni Magnússons embedsskrivelser, 1916

Litteratur 
 Dansk Biografisk Lexikon, IX. Bind. Jyde – Køtschau , Udgivet af C. F. Bricka. Kjøbenhavn. Gyldendalske Boghandels Forlag (F. Hegel & Søn).
 NORDISK FAMILJEBOK KONVERSATIONSLEXIKON OCH REALENCYKLOPEDI, Uggleupplagan. Nordisk familjeboks förlags aktiebolag Nordisk familjeboks tryckeri 1904-1926.

Filologer fra Danmark
Riddere af Dannebrog
Medlemmer af Videnskabernes Selskab
Danskere i 1800-tallet
Danskere i 1900-tallet
Personer fra Lolland
Personer i Kraks Blå Bog (afdøde)